**Ministru kabineta instrukcijas projekta „Grozījumi Ministru kabineta 2012.gada 2.oktobra instrukcijā Nr.12 „Dienesta vieglo automobiļu iegādes un nomas kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Euro ieviešanas likuma 30.panta ceturtā daļa.Latvijas Nacionālo euro ieviešanas plāna (Ministru kabineta 2013.gada 4.aprīļa rīkojums Nr.136) 1.pielikuma „Pasākumu plāns Eiropas vienotās valūtas ieviešanai Latvijā” Juridisko jautājumu sadaļā pasākums Nr.J2.2.2. nosaka visām ministrijām līdz 2013.gada 1.oktobrim iesniegt Ministru kabinetā to normatīvos aktus, kas ir būtiski tiesiskās noteiktības nodrošināšanai saistībā ar euro ieviešanu.Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunktā dotais uzdevums nosaka visām ministrijām atbilstoši kompetencei sagatavot Ministru kabineta noteikumu, rīkojumu, instrukciju un ieteikumu projektus, kas ir būtiski tiesiskās noteiktības nodrošināšanai, un līdz 2013.gada 1.oktobrim iesniegt tos noteiktā kārtībā Ministru kabinetā. |
| 2. | Pašreizējā situācija un problēmas | Pašreiz Ministru kabineta 2012.gada 2.oktobra instrukcijas Nr.12 „Dienesta vieglo automobiļu iegādes un nomas kārtība” (turpmāk – instrukcija Nr.12) 2.punktā automobiļu maksimālās nomas maksas un automobiļu maksimālās iegādes cenas ir izteiktas latos. Ņemot vērā, ka Latvijas valdība ar 2012.gada 19.septembra Ministru kabineta rīkojuma Nr.441 „Par Latvijas Nacionālo euro ieviešanas plānu” 6.punktu noteica 2014.gada 1.janvāri par euro ieviešanas mērķa datumu, ir nepieciešams veikt grozījumu instrukcijā Nr.12 un izteikt maksimālās nomas maksas un automobiļu maksimālās iegādes cenas euro, kā arī izslēgt atsauci uz latiem.  |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Instrukcijas projekts paredz veikt tehniskos precizējumus, lai nodrošinātu, ka instrukcija Nr.12 nesatur atsauci uz latiem, kā arī, ņemot vērā oficiālo maiņas kursu, izteikt euro automobiļu maksimālās nomas maksas un automobiļu maksimālās iegādes cenas, kas šobrīd ir noteiktas latos. Atbilstoši Euro ieviešanas kārtības likuma 32.panta otrās daļas 2.punktam tiesību normā skaitlisko vērtību, ar kuru tiek aizstāts lats, var noapaļot uz augšu vai leju ar precizitāti, kas nav mazāka par noapaļošanas precizitāti skaitliskajai vērtībai latos (ja tiek ievēroti šajā punktā norādītie nosacījumi). Ņemot vērā, ka vēsturiski automobiļu maksimālās nomas maksas un automobiļu maksimālās iegādes cenas ir izteiktas veselos latos, attiecīgi paredzēts atbilstošās summas noapaļot uz augšu līdz veseliem euro, ņemot vērā vispārējos matemātikas principus. Grozījumi paredz izteikt automobiļu maksimālās nomas maksas un automobiļu maksimālās iegādes cenas šādā redakcijā *(iekavās un slīprakstā norādīts rezultāts, ja lati tiek izteikti euro, piemērojot matemātiskas darbības, t.i., summas latos dalot ar 0,702804 un noapaļojot līdz tuvākajam centam)*:

|  |  |  |  |
| --- | --- | --- | --- |
| Nr.p.k. | Amats | Automobiļa maksimālā nomas maksa mēnesī bez pievienotās vērtības nodokļa (euro) | Automobiļa maksimālā iegādes cena bez pievienotās vērtības nodokļa (euro) |
| 2.1. | Ministrs, īpašu uzdevumu ministrs, Ministru prezidenta biedrs | 720*(718,55)* | 24 000*(23 477,38)* |
| 2.2. | Valsts sekretārs, īpašu uzdevumu ministra sekretariāta vadītājs, parlamentārais sekretārs, Valsts kancelejas direktors, Pārresoru koordinācijas centra vadītājs, Sabiedrības integrācijas fonda vadītājs, Korupcijas novēršanas un apkarošanas biroja priekšnieks, Ministru kabineta locekļa konsultatīvās amatpersonas, Valsts kancelejas un ministrijas padotībā esošas iestādes vadītājs (ja strādājošo skaits iestādē ir lielāks par 100) | 680*(675,86)* | 21 000*(20 631,64)* |
| 2.3. | Pārējie amatpersonu un darbinieku amati | 545*(540,69)* | 18 000*(17 785,90)* |

 |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība instrukcijas projekta izstrādes gaitā nebija nepieciešama, jo pamatā tie ir tehniski grozījumi un latu konvertācijā uz euro tiek piemērotas Euro ieviešanas kārtības likumā noteiktie noapaļošanas principi un nosacījumi grozījumiem tiesību aktos, kas saistīti ar euro ieviešanu. Turklāt instrukcijas projekts attiecas uz ministrijām, citām centrālajām valsts iestādēm un to padotībā esošām iestādēm, paredzot nosacījumus, kurus tiem jāievēro, pērkot vai nomājot automobiļus.  |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Ministrijas un citas centrālās valsts iestādes Likuma par budžetu un finanšu vadību izpratnē un to padotībā esošās iestādes. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Komersanti, kuru komercdarbība ir vieglo automobiļu nomas vai pārdošanas pakalpojumi un ar to saistītie papildpakalpojumi. |
| 3. | Tiesiskā regulējuma finansiālā ietekme | Instrukcijas projekta izpilde tiks nodrošināta ministriju, citu centrālo valsts iestāžu un to padotībā esošo iestāžu budžetos piešķirtā finansējuma ietvaros. Papildus finansējuma piešķiršana no valsts budžeta līdzekļiem instrukcijas projekta izpildei nav paredzama. Instrukcijas projekta finansiālo ietekmi uz citām sabiedrības grupām (bez mērķgrupas) nevar noteikt, jo tā atkarīga no ministriju, citu centrālo valsts iestāžu un to padotībā esošo iestāžu rīcības, t.i., izvēles turpmāk dienesta vieglos automobiļus nodrošināt nomas vai iegādes kārtībā. Turklāt nav zināms ne iespējamais automobiļu nomas/iegādes līgumu skaits, ne automobiļu nomas/iegādes līgumu summas, ne komersanti, kuri nodrošinās automobiļu nomu/iegādi.  |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013.gads** | Turpmākie trīs gadi (tūkst. latu) |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar 2013.gadu | Izmaiņas, salīdzinot ar 2013.gadu | Izmaiņas, salīdzinot ar 2013.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Instrukcijas projekta izpilde tiks nodrošināta ministriju, citu centrālo valsts iestāžu un to padotībā esošo iestāžu budžetos piešķirtā finansējuma ietvaros. Papildus finansējuma piešķiršana no valsts budžeta līdzekļiem instrukcijas projekta izpildei nav paredzama. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Lai nodrošinātu instrukcijas projekta izpildi, ministrijām, citām centrālajām valsts iestādēm un to padotībā esošām iestādēm ir jāveic grozījumus iekšējos normatīvajos aktos automobiļu iegādes un nomas jomā, lai nodrošinātu, ka tie nesatur atsauci uz latiem. |
| 2. | Cita informācija | Nav. |

Anotācijas V sadaļa – projekts šo jomas neskar.

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Koncepcijas par normatīvo aktu sakārtošanu saistībā ar eiro ieviešanu Latvijā (apstiprināta ar Ministru kabineta 2012.gada 27.jūnija rīkojumu Nr.282) 8.pielikums paredz nepieciešamību veikt grozījumus Ministru kabineta 2008.gada 4.augusta instrukcijā Nr.11 „Dienesta vieglo automobiļu iegādes un nomas kārtība” (ņemot vērā, ka informācija ir apkopota 2011.gada augustā, nav precīzs instrukcijas Nr.12 nosaukums), un līdz 2013.gada 1.oktobrim iesniegt tos noteiktā kārtībā Ministru kabinetā.Instrukcijas projekts tika izsludināts Valsts sekretāru sanāksmē 2013.gada 13.jūnijā. |
| 2. | Sabiedrības līdzdalība projekta izstrādē  | Pēc savas iniciatīvas priekšlikumi/rekomendācijas instrukcijas projektam netika sniegti.Atbilstoši Valsts sekretāru sanāksmes protokolam instrukcijas projekts bija jāsaskaņo ar Tieslietu ministriju un Iekšlietu ministriju. |
| 3. | Sabiedrības līdzdalības rezultāti  | Tieslietu ministrija un Iekšlietu ministrija saskaņo sagatavoto instrukcijas Nr.12 grozījumu projektu bez iebildumiem un priekšlikumiem. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Ministru kabineta instrukcija tiks publicēta Latvijas Republikas oficiālajā laikrakstā „Latvijas Vēstnesis”, kā arī būs pieejama bezmaksas normatīvo aktu bāzē [www.likumi.lv](http://www.likumi.lv). |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  | Projekta izpildē iesaistītās institūcijas | Ministrijas, citas centrālās valsts iestādes un to padotībā esošās iestādes, kas iegādājas vai nomā vieglos automobiļus to funkciju nodrošināšanai. |
|  | Projekta izpildes ietekme uz pārvaldes funkcijām | Projekts šo jomu neskar. |
|  | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
|  | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
|  | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
|  |  Cita informācija | Nav. |

 Finanšu ministrs A.Vilks

02.07.2013.

1359

K.Mužica

t.67095439; Kristine.Muzica@fm.gov.lv